Külas Putini tööruumides. Kuid kes on pildil? – Propastop
25.05.2023
Maikuu pildimängus oleme külas Kremlis Vladimir Putini tööruumides. Ei, me ei palu sul tuvastada kõiki neid seltsimehi, kes kuulsa ülipika laua taga end sisse on seadnud (soovi korral võid seda muidugi treeningu mõttes teha).
1 Kelle portree ripub seinal Kremli peremehe vasakul käel foto parempoolses servas?
2 Millised kunstiteosed asuvad veel selles ruumis ja mis on neil kujutatud?
Pea meeles, et õigeks vastuseks ei piisa lihtsalt taieste nimede välja pakkumisest. Sama oluline on näidata ka oma järelduskäiku ja tuua avalikel allikatel põhinev pildiline tõestus oma vastusele.
Vihjeid ja abivahendeid ülesande lahendamiseks leiad selle lingi all asuvast tööriistakastist.
Õige vastuse avaldame pühapäeva, 28. mai õhtul kell 19:00 siinsamas blogis. Kui soovid, võid oma lahendust jagada Facebookis või saata e-postile [email protected].
Varasemad sarnased ülesanded leiad otsisõnaga “Pildimäng” või samanimelisest rubriigist.